Vixilancia masiva

El conceutu de vixilancia masiva aplícase a la rede completa de vixilancia que s'exerce sobre una emportante parte de la población. La vixilancia pue ser exercida polos gobiernos o por empreses privaes, mesmo en nome del gobiernu o por iniciativa propia. La llegalidá y l'algame de la vixilancia masiva varia dependiendo de les lleis de cada nación y los sos sistemes xudiciales.

La vixilancia masiva ye a trechu xustificada como una forma de combatir el terrorismu, evitar el «malestar social» y protexer la seguranza nacional de los Estaos a nivel internacional, mentes que a menor escala xustíficase pola so supuesta eficacia na llucha contra la delicuencia común. Polo contrario, los sistemes de vixilancia masiva son duramente criticaos pola so creciente -conforme se desendolquen nueves teunoloxíes- entromisión na privacidá de los individuos y comunidaes. Los sos críticos tamién argumenten la esgonciadura que supón de los derechos civiles, individuales y políticos, al puntu que ye illegal en dellos sistemes xurídicos o costitucionales. Esiste'l pavor que la xuba de la vixilancia masiva dea llugar nun futuru a la criación d'Estaos totalitarios, onde se persiga la desidencia política. Estos estaos puen nomase estaos de vixilancia o policiales lletrónicos. Al entamu'l , la llamada industria de vixilancia masiva esperimentó un desendolque vertixinosu; sigún The Wall Street Journal el mercáu minorista d'esta industria, que en 2001 yera «cuasi cero», xubió a más de 5000 millones de dólares en 2011 y esperábase que en 2020 se multiplicaría ata los 39.000 millones.

George Orwell, dende una visión percrítica, foi ún de los pioneros n'escribir alrodiu de la futura vixilancia na so obra 1984, espublizada en 1949.The Oxford Companion to English Literature, Sexta edición. University of Oxford Press: 2000. p. 726. Nel so llibru alvirtió sobre la vixilancia masiva por usu del estáu, mas cola evolución de la teunoloxía y la publicidá dixital los métodos de vixilancia solo medraron. Nel  asocedieron los primeros casos de programes de vixilancia masivos por parte del Estáu, como COINTELPRO nos Estaos Xuníos, al cargu del FBI y destináu a la persecución y descreitu d'organizaciones desidentes.Nel , la divulgación en 2013, por parte d'Edward Snowden, de documentos secretos que prebaben les práutiques xeneralizes de vixilancia mundial por parte de dellos países prevocaron un debate ensin precedentes sobre'l derechu a la privacidá y les llibertaes civiles na era dixital. A nivel menor, sobresalen exemplos como la ciudá de Londres,que cuntaba con unes 500.000 cámares de seguranza tanto públiques como privaes en 2009. Sicasí varios informes, incluyíu ún fechu pola polícia londinense, siñalaben que les cámares nun ayudaron a facer Londres una ciudá más segura, nin medien decisivamente na detención de delincuentes. Los escándalos de vixilancia lletrónica de 2013, prevocaron que países como Estaos Xuníos o Reinu Xuníu, consideraos tradicionalmente «llibres» pasaren a la llista de «Enemigos d'Internet» producida por Reporteros ensin Fronteres, ente los que yá feguraben países como China, Arabia Saudita, Cuba o Irán.

 Vixilancia Masiva Comercial 
La vixilancia masiva de los consumidores tornóse tamién mui popular porque pue ser mui poderosa pa predicir el comportamientu de los consumidores. Esto dexó a les empreses dirixise meyor a los consumidores na so publicidá. Sicasí, hubo esmolición por esta táutica gastada poles empreses, yá que llenda les ouciones que los veceros puen ver.

 Véase tamién 

 Proteición de datos personales
 Analís de tráficu
 Gran Cortafueos
 1984 (novela)
 PRISM
 Gran Hermanu (personaxe)
 Privacidá dixital
 Edward Snowden

 Referencies 

 Enllaces esternos 

 The State and Surveillance: Fear and Control, Didier Bigo and Mireille Delmas-Marty, La Clé des Langues, 23 de septiembre de 2011, ISSN 2107-7029.
 Internet censorship and surveillance by country (en inglés).
Categoría:Seguridá